Elijas iela (Rīga)

Elijas iela ir iela Rīgā, Latgales priekšpilsētā, Latgales apkaimē. Elijas iela sākas krustojumā ar Lastādijas ielu un beidzas krustojumā ar Vilhelma Purvīša ielu, kur turpinās kā Prāgas iela. Ielas garums ir 416 metri, tā klāta ar asfalta un bruģa segumu. Elijas ielā ir pārsvarā vairākstāvu īres namu apbūve, kā arī vairākas sabiedriskas celtnes, tostarp, Rīgas Jēzus baznīca. Ielu savienojumi Elijas iela krustojas ar: Lastādijas ielu (T veida krustojums), Jēzusbaznīcas ielu (apļveida krustojums), Kārļa Mīlenbaha ielu, Vilhelma Purvīša ielu, Prāgas ielu. Objekti Elijas ielā 18 atrodas Rīgas Jēzus luterāņu baznīca, kas ir valsts nozīmes arhitektūras piemineklis. Ēkas Elijas ielā 5 un 14 ir vietējas nozīmes arhitektūras pieminekļi. Elijas ielā atrodas arī Baltkrievijas Republikas vēstniecība (Jēzusbaznīcas iela 12) un Latvijas Zinātņu akadēmija (Akadēmijas laukums 1). Sabiedriskais transports 34. maršruta autobusi kursē posmā no Kārļa Mīlenbaha ielas krustojuma līdz Vilhelma Purvīša ielas krustojumam. Skatīt arī Latgales apkaime Elejas iela Atsauces